«Կանանց ռեսուրսային կենտրոնի» ղեկավարը կարծում է՝ այս կարծրատիպերը հնարավոր կլինի կոտրել, եթե բացի ՀԿ-ներից, կանանց իրավունքների պաշտպաններից այս հարցը իր վրա վերցնի պետությունը։ «Սա ևս մի ապացույց է, թե ինչքան դժվար է կին լինել և մտնել այդ քաղաքական կյանք։ Շատերը ասում են՝ ոչ մի խոչընդոտ չկա, ով ուզում է կարող է մտնել քաղաքական կյանք, սա հստակ ապացույց է, որ այստեղ չգրված օրենքներ կան, որը ցույց է տալիս՝ ինչքան շատ դժվար է կնոջ համար, այսինքն ինքը շատ ավելի ուժեղ պետք է լինի, որ կարողանա այդ դժվարությունը հաղթահարել, որովհետև շուրջը բոլորը տղամարդիկ են լինելու, հերիք չէ դա, ու մի հատ էլ հասարակությունը իրեն չի ուզում, նրան չեն ընկալում՝ պարզապես որովհետև կին է»,- ասում է Ահարոնյանը։